
Περίληψη
Στην εργασία αυτή με αφορμή την εισαγωγή μιας νέα διδακτικής ενότητας στο Α.Π.Σ των Μαθηματικών του Δημοτικού, τα μοτίβα, θα προσπαθήσουμε να διερευνήσουμε τις τελευταίες απόψεις για τη φύση των Μαθηματικών και το πώς αυτές επέδρασαν στη διαμόρφωση συγκεκριμένης άποψης για τη διδακτική μεθοδολογίας τους. 

Εισαγωγή
Η μελέτη των προτύπων (patterns
) αποτελεί, με την ευρεία έννοια, τον πυρήνα της κατανόησης εννοιών, αλλά και της απόκτησης γνώσεων σε πολλά επιστημονικά πεδία, όπως στις θετικές επιστήμες, την οικονομία, στις κοινωνικές επιστήμες κ.ά. Γιατί :

· Απεικονίζουν την εμπειρία, τη γνώση και τις ιδέες όσων τα έχουν ήδη χρησιμοποιήσει επιτυχώς. ¶
· Eείναι επαναχρησιμοποιήσιμα,¶καθώςκ καθώς παρέχουν μια έτοιμη διαδικασία προσέγγισης, που μπορεί όποτε κριθεί αναγκαίο, να προσαρμοστεί σε διαφορετικά προβλήματα. ¶
· Παρέχουν ένα κοινό λεξιλόγιο λύσεων με το οποίο είναι δυνατόν να εκφραστεί περιληπτικά μια μεγάλη ποικιλία λύσεων. ¶
¶Δεν υπάρχει όμως καμία επιστημονική περιοχή στην οποία η μελέτη των προτύπων να είναι τόσο θεμελιώδης όπως είναι στα Μαθηματικά. Τα πρότυπα πραγματικά ή φανταστικά, οπτικά
 ή διανοητικά, στατικά ή δυναμικά
, ποιοτικά ή ποσοτικά, περισσότερο ή λιγότερο χρηστικά, ή απλώς ψυχαγωγικά, προκύπτουν είτε από την παρατήρηση του φυσικού κόσμου (φυσικός, βιολογικός, κοινωνικός), είτε από τις δραστηριότητες του ανθρώπινου νου. 

Η επιστήμη έχει κατορθώσει να φτάσει σε υψηλά επιτεύγματα επειδή μέσα από τα Mμαθηματικά μπόρεσε να καταγράψει, να κατηγοριοποιήσει, να συσχετίσει, να γενικεύσει και με τον τρόπο αυτό να ερμηνεύσει πολλές επαναλήψεις ή δεδομένα που αφορούν επαναληπτικά φαινόμενα ή καταστάσεις. ¶¶Η αναγνώριση των προτύπων μελετάται σε πολλούς τομείς, συμπεριλαμβανομένης της Ψυχολογίας, της Ηθολογίας (πρότυπα συμπεριφοράς των ζώων) και της Πληροφορικής. Ένα πρότυπο λογισμικού είναι μια γενική επαναλαμβανόμενη λύση σε ένα συχνά εμφανιζόμενο πρόβλημα,¶και που μπορεί να μετασχηματιστεί άμεσα σε κώδικα. ¶Είναι μια περιγραφή ή ένα πρότυπο για το πώς να λυθεί ένα πρόβλημα που μπορεί να χρησιμοποιηθεί σε πολλές διαφορετικές καταστάσεις. Στην αεροπορία, ένα "σχέδιο πτήσης" είναι μια πορεία πτήσης, ένα πρότυπο πτήσης, που μπορεί να επαναληφθεί κάθε φορά που χορηγείται στο αεροσκάφος άδεια απογείωσης. Στη Γεωμετρία, το αντίστροφο του Πυθαγορείου θεωρήματος είναι ένα πρότυπο (υπόδειγμα) το οποίο μπορεί να χρησιμοποιηθεί όποτε είναι αναγκαίο να αποδειχθεί¶αποδειχθεί  ότι ένα τρίγωνο είναι ορθογώνιο.
Διερευνώντας τα πρότυπα ο¶οι μαθηματικοί : υποθέτουν, δοκιμάζουν, ελέγχουν, εκφράζουν περιφραστικά και γενικεύουν. ¶Μέσα από αυτή τη διαδικασία ανακαλύπτουν τα χαρακτηριστικά γνωρίσματα των προτύπων, ανακαλύπτουν έννοιες και σχέσεις, αναπτύσσουν μια γλώσσα για να μιλήσουν για το πρότυπο, ενοποιούν αλλά και κάνουν διακρίσεις μεταξύ του συγκεκριμένου πρότυπου που μελετούν και άλλων προτύπων που έχουν ήδη μελετήσει. ¶Όταν επιπλέον μελετούν τις σχέσεις μεταξύ των ποσοτήτων (μεταβλητές) σ’ ένα πρότυπο, τότε καταλήγουν σε μαθηματικές σχέσεις και  συναρτήσεις. 

Τα Μαθηματικά αποκαλύπτοντας κρυμμένα πρότυπα μας βοηθούν να καταλάβουμε καλύτερα τον φορτωμένο με πληροφορία κόσμο στον οποίο ζούμε.¶Εκτός Εκ Άλλωστε σήμερα, εκτός από την Αριθμητική και τη Γεωμετρία, ασχολούνται με στοιχεία, μετρήσεις και παρατηρήσεις,¶ με την επαγωγή, την αφαίρεση, την απόδειξη¶ και τα μαθηματικά μοντέλα των φυσικών φαινόμενων, της ανθρώπινης συμπεριφοράς και των κοινωνικών συστημάτων. Ο κύκλος από τα στοιχεία στην αφαίρεση και στην εφαρμογή, επαναλαμβάνεται οπουδήποτε χρησιμοποιούνται τα μαθηματικά, από τις καθημερινές εργασίες έως σημαντικά διαχειριστικά προβλήματα όπως ο σχεδιασμός της κυκλοφορίας αερογραμμών ή η διαχείριση των χαρτοφυλακίων επένδυσης.¶
Τα Μαθηματικά είναι μια επιστήμη αντικειμένων που χαρακτηρίζονται από πρότυπο κανονικότητας και μια λογική τάξη. Βρίσκοντας και διερευνώντας αυτή τη κανονικότητα ή την τάξη και κατόπιν κατανοώντας την, είναι το επιστέγασμα αυτού που λέμε "κάνω Μαθηματικά ". Η διαδικασία "κάνω"  Μαθηματικά σημαίνει κάτι πολύ περισσότερο από τον ακριβή υπολογισμό ή την αφαίρεση καθώς ¶περιλαμβάνει την παρατήρηση των προτύπων, τη δοκιμή των υποθέσεων και την εκτίμηση των αποτελεσμάτων. 

Tις τελευταίες δύο δεκαετίες, πολλές και διαφορετικές απόψεις διατυπώνονται για τη φύση των Μαθηματικών. Πολλοί από τους¶ μαθηματικούς, θεωρούν την εργασία τους ως τη μελέτη κανονικοτήτων και δομών δηλαδή, τη μελέτη των προτύπων και της τάξης. Τα πρωταρχικά αντικείμενα της ενασχόλησή τους δεν είναι τα μόρια ή τα κύτταρα αλλά, οι αριθμοί, η πιθανότητα, η μορφή, οι αλγόριθμοι και η αλλαγή. Ο Devlin Keith (1994) στο πολύ ενδιαφέρον βιβλίο του «Mathematics: The science of Patterns» υποστηρίζει ότι τα Μαθηματικά είναι η επιστήμη των προτύπων και διακρίνει έξη κατηγορίες : πρότυπα αρίθμησης (φυσικοί αριθμοί), πρότυπα δικαιολόγησης και επικοινωνίας (γλώσσα και λογική
), πρότυπα κίνησης και αλλαγής (calculus-λογισμός), πρότυπα μορφής (γεωμετρία), πρότυπα συμμετρίας και κανονικότητας (πλακωστρώσεις, διακοσμητικές ταινίες) και πρότυπα θέσης (τοπολογία, κόμβοι, δίκτυα). 

Τα πρότυπα και η θεωρία κατασκευής της γνώσης
Το περιεχόμενο της Μαθηματικής Εκπαίδευσης βρίσκεται υπό συνεχή διαπραγμάτευση, με αποτέλεσμα οι μεταρρυθμίσεις της, κυρίως από την δεκαετία του ’50, να διαδέχονται η μια την άλλη. Οι πόλεμοι για τα μαθηματικά («The math wars») δεν αφορούν μόνο αντιπαραθέσεις για τις μεθόδους και το περιεχόμενο των Προγράμματος Σπουδών. Πίσω τους όπως υποστηρίζει ο Schoenfeld (2004) βρίσκονται σημαντικές διαφορές ως προς τη φύση των Μαθηματικών και ως προς το ερώτημα «Τι είναι τα Μαθηματικά ;» Το κύμα της τελευταίας μεταρρύθμισης στη Μαθηματική Εκπαίδευση ξεκίνησε στις αρχές της δεκαετίας του 1980. Αντιδρώντας στα «νέα Μαθηματικά»
 της δεκαετίας του 1960 και 1970, οι εκπαιδευτικοί άρχισαν να ανταποκρίνονται στο αίτημα για «επιστροφή στη βασική παιδεία»,“back to basics”.
 Αυξημένο ήταν το ενδιαφέρον για εστίαση στην επίλυση προβλημάτων ως κεντρικού άξονα του αναλυτικού προγράμματος των μαθηματικών. 

Την ίδια εποχή το έργο του Piajet και των άλλων εξελικτικών ψυχολόγων έστρεψε την προσοχή των εκπαιδευτικών από την ύλη των μαθηματικών, στον τρόπο με τον οποίον τα παιδιά μπορούν να μάθουν καλύτερα μαθηματικά.  
Στη δεκαετία του ’80 «η επίλυση προβλήματος» απετέλεσε κεντρικό στόχο στη μαθηματική εκπαίδευση
 και «η επίλυση προβλήματος» κατά Polya επέστρεψε
. Οι σημαντικότερες φιλοσοφικές και παιδαγωγικές προτάσεις του Polya βασίστηκαν στην πεποίθηση ότι τα μαθηματικά γεγονότα υποτίθενται αρχικά και αποδεικνύονται στη συνέχεια Οι μαθηματικές απόψεις του Ροlya
 ταυτίζονταν με τις επιστημονικές απόψεις του Ρορρer
 και του Lakatos
. Σύμφωνα με τους προαναφερθέντες, η διαδικασία της μαθηματικής ανακάλυψης δεν ακολουθεί την αξιωματική ή την παραγωγική διαδικασία. Μάλλον μια παραγωγική προσέγγιση χρησιμοποιείται για να καταδείξει την αλήθεια ενός ιδιαίτερου θεωρήματος, μόλις προσεγγιστεί μέσω της άσκησης της δημιουργικότητας, της μαθηματικής διαίσθησης και του επαγωγικού» (Τoumasis, 1997). Στο τέλος της δεκαετίας του ’80 η κοινότητα της μαθηματικής εκπαίδευσης υιοθέτησε μια ημι-εμπειρική αντίληψη των Μαθηματικών .

Ο προβληματισμός και οι μελέτες του Piajet για τον τρόπο οικοδόμησης της γνώσης απετέλεσε τη βάση της θεωρίας του κονστρουκτιβισμού (κατασκευαστική θεωρία της γνώσης). Η θεωρία κατασκευής της γνώσης εξετάζει όχι μόνο τη γνώση αλλά και τους μηχανισμούς δημιουργίας της. Σύμφωνα με τη θεωρία αυτή, η γνώση δεν θεωρείται ως το αποτέλεσμα συσσώρευσης και συνδυασμού πληροφοριών αλλά, ως το αποτέλεσμα μιας διαδικασίας διαντίδρασης ανάμεσα στο άτομο και το περιβάλλον η οποία παράγει ένα σύστημα οργανωμένης γνώσης. Η υιοθέτηση όμως της υπόθεση της κατασκευής της γνώσης οδηγεί σε ενεργητικές (κατασκευαστικές) μεθόδους μάθησης. Αλλά στα μαθηματικά ενεργητικές μέθοδοι μάθησης σημαίνει Λύση Προβλήματος (Ν. Κλαουδάτος 1989, σελ 43). Η βασικότερη άλλωστε αρχή της κατασκευαστικής θεωρίας μάθησης είναι ότι η μάθηση προκύπτει με τη δράση κατά την επίλυση προβλημάτων. Μια από τις στρατηγικές-ευρετικές που προτείνει ο Polya για τη λύση προβλήματος στο «How to solve it» είναι να ψάξουμε να βρούμε μήπως υπάρχει ένα πρότυπο (look for a pattern), μια γενίκευση. 
Από τα μέσα της δεκαετίας του ’80, σε διεθνές επίπεδο, σταδιακά αλλά συστηματικά  άρχισαν να σημειώνονται μεταβολές στη Μαθηματική εκπαίδευση οι οποίες αφορούν όλες τις συνιστώσες της δηλαδή, τους σκοπούς, τους στόχους, το περιεχόμενο, τα είδη των δεξιοτήτων που πρέπει να αναπτύξουν οι μαθητές, τη διάρθρωση του Προγράμματος σπουδών και των διδακτικών βιβλίων, τις διδακτικές μεθόδους αλλά και τις μεθόδους αξιολόγησης. Οι αλλαγές στα εκπαιδευτικά προγράμματα των μαθηματικών στις διάφορες χώρες υπήρξαν αργές και σταδιακές αλλά σήμερα είναι πλέον ορατές
.

Το 1989, το NCTM
 εξέδωσε το Πρόγραμμα Σπουδών και την Αξιολόγηση των Κριτηρίων για τα Σχολικά Μαθηματικά (Curriculum and Evaluation Standards for School Mathematics). Πέντε είναι τα Κριτήρια περιεχομένου (θεματικές ενότητες ) που προτείνονται στο κείμενο αυτό: Αριθμοί και Πράξεις, Άλγεβρα, Γεωμετρία, Μέτρηση και Ανάλυση Δεδομένων, Πιθανότητες. Ταυτόχρονα έθεσε και τέσσερα Κριτήρια Διαδικασίας (μαθηματικής διαδικασίας μέσω της οποίας οι μαθητές αφομοιώνουν τη μαθηματική γνώση): Επίλυση προβλημάτων, Συλλογιστική και Αποδείξεις, Επικοινωνία, Συσχετισμοί. H έκδοση αυτή, που συμπληρώθηκε πολλές φορές τα επόμενα χρόνια, υπήρξε ορόσημο για τα σχολικά μαθηματικά καθώς δημιούργησε ένα μεταρρυθμιστικό κίνημα στη μαθηματική εκπαίδευση που υιοθετήθηκε όχι μόνο από τις ΗΠΑ και τον Καναδά αλλά και από ολόκληρο τον κόσμο. Πολλές χώρες έχουν εφαρμόσει τα Κριτήρια του ΝCTM πολύ πιο αποτελεσματικά απ’ ό,τι οι ίδιες οι ΗΠΑ (Van de Walle , 2001).

Το κείμενο των Standards for School Mathematics του 1989 έθεσε ως στόχο της μαθηματικής εκπαίδευση σε όλα τα επίπεδα, από το προνήπιο μέχρι και την Γ΄ Λυκείου, τη μελέτη των Προτύπων, των Συναρτήσεων, και της Άλγεβρας
( την ανάπτυξη της αλγεβρικής συλλογιστικής και των αλγεβρικών εννοιών). ¶Από τότε, στα Αναλυτικά Προγράμματα Σπουδών των Μαθηματικών όλων των βαθμίδων, εισήχθη η μελέτη των προτύπων, ως του πλέον ενδεδειγμένου εργαλείου, για την επίτευξη των παραπάνω στόχων. Γι αυτό και η δεκαετία του ’90 χαρακτηρίζεται από πολλούς ως η δεκαετία των προτύπων. (Kολέζα, 2006). Από τότε μέχρι σήμερα στα διάφορα ανά τον κόσμο περιοδικά για εκπαιδευτικούς, δημοσιεύονται πολύ συχνά  άρθρα με διάφορες προτάσεις διδασκαλίας τους. 
Το 2000 το NCTM δημοσίευσε ένα νέο αναθεωρημένο κείμενο των Standards, το Principles and Standards for School Mathematics. (Αρχές και Κριτήρια για τα Σχολικά Mαθηματικά) προσθέτοντας και ένα 5ο κριτήριο διαδικασίας, την  Αναπαράσταση (Van de Walle , 2001).

Μαθηματικά και  πρότυπα 
¶
Βασικός στόχος της διδασκαλίας των Mαθηματικών των περισσοτέρων σύγχρονων αναλυτικών προγραμμάτων σπουδών είναι να γίνουν οι μαθητές ικανοί λύτες προβλήματος. ¶Ο στόχος όμως αυτός μετά βίας γίνεται σαφής. ¶Ασαφής είναι επίσης και ο ρόλος που πρέπει να διαδραματίσει η επίλυση προβλήματος στο πλαίσιο των σχολικών μαθηματικών. ¶Ποιοι επομένως είναι οι στόχοι για την διδασκαλία των Μαθηματικών και πώς η επίλυση προβλήματος εντάσσεται μέσα σε αυτούς; Σύμφωνα με τον Schoenfeld (1992) «τέτοιου είδους ερωτήσεις είναι σύνθετες». ¶Οι στόχοι για τη διδασκαλία των Μαθηματικών εξαρτώνται από το πώς κάποιος αντιλαμβάνεται τι είναι τα Μαθηματικά και πως τα κατανοεί. ¶Τέτοιες αντιλήψεις ποικίλλουν ευρέως. ¶Από τη μία πλευρά του φάσματος, η μαθηματική γνώση θεωρείται ως το σώμα των δεδομένων και των διαδικασιών που εξετάζουν τις ποσότητες, τα μεγέθη, τις μορφές και τις μεταξύ τους σχέσεις. Το να γνωρίζει κανείς μαθηματικά ¶η σημαίνει ότι μπορεί και να χειρίζεται και να κατέχει πλήρως τα δεδομένα και τις διαδικασίες. ¶Στο άλλο άκρο του φάσματος, τα μαθηματικά γίνονται αντιληπτά ως η "επιστήμη των προτύπων"
 μια ημι-εμπειρική επιστήμη, η οποία είναι στενά συνδεδεμένη με τις άλλες επιστήμες καθώς αυτές δίνουν έμφαση στην αναζήτηση πρότυπου, στηριζόμενες σε εμπειρικά δεδομένα.
Η πρώτη οπτική σύμφωνα πάντα με τον Schoenfeld, μειώνει τη σημασία των Μαθηματικών, καθώς ένα πρόγραμμα σπουδών που στηρίζεται στην κατοχή ενός σώματος μαθηματικών δεδομένων και διαδικασιών γίνεται ασήμαντο, όπως συμβαίνει με ένα πρόγραμμα εκμάθησης της αγγλικής γλώσσας αν αυτό εστίαζε την προσοχή του αποκλειστικά, στα ζητήματα της γραμματικής.¶ Ο Schoenfeld άλλωστε, χαρακτηρίζει τα μαθηματικά «ως μια εγγενώς κοινωνική δραστηριότητα», στην οποία η κοινότητα των μαθηματικών συμμετέχει στην επιστήμη των προτύπων, καταβάλλοντας συστηματικές προσπάθειες, βασισμένες στην παρατήρηση, τη μελέτη και τον πειραματισμό, για να καθορίσουν τη φύση ή τις αρχές των κανονικοτήτων στα συστήματα που καθορίζονται αξιωματικά ή θεωρητικά «καθαρά μαθηματικά» ή τα πρότυπα των συστημάτων που αφαιρούνται από τα πραγματικά αντικείμενα «εφαρμοσμένα μαθηματικά». ¶Τα εργαλεία των μαθηματικών είναι αφαίρεση, η συμβολική αντιπροσώπευση και ο χειρισμός των συμβόλων.
¶Αυτός ο μετασχηματισμός των απόψεων για τη φύση των Μαθηματικών υποδεικνύει αλλαγές τόσο στο περιεχόμενο της διδασκόμενης ύλης όσο και στον τρόπο διδασκαλίας τους. Αφορά μια ανανεωμένη προσπάθεια που θα εστιάζει στην ¶: ¶
•  ¶Αναζήτηση Αναζήτηση λύσεων και όχι απομνημόνευση διαδικασιών. ¶
•   ¶Δερεύνηση Διερεύνηση προτύπων και όχι απομνημόνευση τύπων.¶
•   ¶Διατύπωση υποθέσεων και όχι απλώς επίλυση ασκήσεων. ¶
Καθώς η διδασκαλία αποδίδει έμφαση στα παραπάνω οι μαθητές έχουν ευκαιρίες να μελετήσουν τα μαθηματικά ως μια διερευνητική, δυναμική, εξελισσόμενη επιστήμη παρά ως ένα άκαμπτο, απόλυτο, κλειστό σώμα κανόνων και σχέσεων που πρέπει να απομνημονεύονται.¶ Η σπουδή των μαθηματικών μέσα από αυτή την προσέγγιση αποκτά μια δυναμική. Γιατί, αν και η γλώσσα των μαθηματικών στηρίζεται στους κανόνες που πρέπει να μαθευτούν, είναι πολύ σημαντικό προκειμένου να κρατηθεί το ενδιαφέρον των μαθητών να μπορούν να πάνε πέρα από τους κανόνες, προκειμένου να μπορέσουν να εκφραστούν στη γλώσσα των μαθηματικών.
Μοτίβα : μια νέα διδακτική ενότητα στο Π.Σ του Δημοτικού
¶
Η εισαγωγή νέων σχολικών βιβλίων για τα Μαθηματικά, αν και με καθυστέρηση πολλών ετών, είναι μια θετική αλλαγή προς την κατεύθυνση της βελτίωσης της μαθηματικής εκπαίδευσης στη χώρα μας. Στο Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ) που δημοσιεύθηκε το 2003 και με βάση το οποίο διαμορφώθηκε το νέο Αναλυτικό Πρόγραμμα Σπουδών (Π.Σ) των Μαθηματικών του Δημοτικού εισάγεται για πρώτη φορά, ως διδακτέα ενότητα σε όλες τις τάξεις, το μοτίβο. Τα μοτίβα που παρουσιάζονται είναι  το γεωμετρικό, το αριθμητικό και το σύνθετο. Σύμφωνα με το βιβλίο της Στ΄ τάξης:
 Το στοιχείο που επαναλαμβάνεται και δημιουργεί ένα σχέδιο ονομάζεται γεωμετρικό μοτίβο». Για να δημιουργήσουμε ή να επεκτείνουμε ένα σχέδιο με επαναλαμβανόμενα μέρη, αρκεί να γνωρίζουμε το μοτίβο και τον τρόπο με τον οποίο αυτό επαναλαμβάνεται ( σελ 128)
Σε μια σειρά αριθμών που υπάρχει μια σχέση σταθερή και επαναλαμβανόμενη ανάμεσα στους αριθμούς, ο κανόνας που ορίζει τη σχέση αυτή και μας δείχνει πως δημιουργήθηκε η σειρά των αριθμών λέγεται αριθμητικό μοτίβο. (π.χ. 5, 10, 15, 20, 25, … α, α + 5 ) (σελ 130)

[image: image1.emf]Ένα σχέδιο που ακολουθεί ταυτόχρονα γεωμετρικό και αριθμητικό μοτίβο, λέγεται σύνθετο μοτίβο.
 Σ’ ένα τέτοιο σχέδιο ενώ διακρίνουμε εύκολα το γεωμετρικό μοτίβο για να διακρίνουμε το αριθμητικό χρειάζεται να καταγράψουμε τα δεδομένα σε έναν πίνακα (σελ 132.)

Θα πρέπει να σημειωθεί ότι, η διδασκαλία της ενότητας αυτής εντάσσεται, σε όλες τις τάξεις, στο κεφάλαιο των μετρήσεων (!).Συναντάμε όμως δραστηριότητες με μοτίβα και σε άλλες ενότητες. Τα μοτίβα όπως αναφέρεται στο βιβλίο του εκπαιδευτικού της Στ΄ τάξης, σελ 124, είναι περισσότερο μια διαδικασία ανακάλυψης παρά μια μαθηματική έννοια που θα διδαχθεί το παιδί. Είναι ο δρόμος που θα οδηγήσει τη σκέψη του στην Άλγεβρα. 
Ο ρόλος των προτύπων στην ανάπτυξη της αλγεβρικής συλλογιστικής 

Η θέση και ο ρόλος της Άλγεβρας στα σχολικά Μαθηματικά σήμερα εξετάζεται από πολλές πλευρές και ο παραδοσιακός τρόπος διδασκαλία της, φαίνεται ότι έχει ανάγκη ενός θεμελιακά νέου τρόπου αντιμετώπισης. ¶Οι μαθητές αντιμετωπίζουν προβλήματα στις διασυνδέσεις με άλλα πεδία εντός και εκτός των μαθηματικών και συχνά βλέπουν την Άλγεβρα ως ένα φορμαλιστικό  απομονωμένο σύστημα όπου κυριαρχεί ο χειρισμός συμβόλων και κανόνων (Kieran, 1991, Linchevski & Herscovics, 1994). Από την άλλη μεριά ο ¶ι καθηγητές της δευτεροβάθμιας εκπαίδευσης, διαπιστώνουν ότι οι γνώσεις των μαθητών στην Άλγεβρα από τις χαμηλότερες βαθμίδες είναι ελλιπείς. ¶Η Άλγεβρα είναι μια διαδρομή για τα ανώτερα μαθηματικά, αλλά συγχρόνως αποτελεί και εμπόδιο για πολλούς μαθητές, που τους αναγκάζει να πάρουν μιαν άλλη εκπαιδευτική κατεύθυνση (Kaput, 1995). ¶Ακόμη και οιΑ Ακόμη και εκείνοι οι μαθητές που αγωνίζονται να ξεπεράσουν αυτό το εμπόδιο δεν βρίσκουν το λόγο για να το κάνουν. Έτσι, τις τελευταίες δεκαετίες, η διδασκαλία και η εκμάθηση της άλγεβρας, ως τμήμα της έρευνας στη μαθηματική εκπαίδευση, έχει συγκεντρώσει το ενδιαφέρον πολλών ερευνητών. Το ενδιαφέρον τους έχει μετακινηθεί από τις συμπεριφορικές (behaviouristic) προοπτικές προς μια βαθιά ανάλυση των γνωστικών ικανοτήτων που περιλαμβάνονται στην εκμάθηση της Άλγεβρας. ¶pr;osfatewP
Η μαθηματική συλλογιστική πρέπει να βρίσκεται στο επίκεντρο της μαθησιακής διδασκαλίας. Γι’ αυτό και η ανάπτυξη της αλγεβρικής συλλογιστικής, μιας από τις συνιστώσες της, είναι ένας από τους βασικούς στόχους των Αναλυτικών Προγραμμάτων των Μαθηματικών όλων των βαθμίδων. Η αλγεβρική συλλογιστική περιλαμβάνει την αναπαράσταση, τη γενίκευση, την τυποποίηση καταστάσεων και τη κανονικότητα σε όλες τις πλευρές των μαθηματικών. Όπως σημειώνει ο Kaput (1998) είναι δύσκολο να βρούμε μια περιοχή των μαθηματικών η οποία να μη συνεπάγεται τη γενίκευση και την τυποποίηση με κάποιο ουσιώδη τρόπο. Αυτός όμως ο τύπος της συλλογιστικής βρίσκεται στην καρδιά των μαθηματικών ως επιστήμης των προτύπων και της τάξης.

Οι δυσκολίες που αντιμετωπίζουν οι μαθητές κατά την μετάβαση από την αριθμητική στην άλγεβρα έχουν αποδοθεί στις ασυνέπειες της με την αριθμητική, όπως για παράδειγμα ότι ¶μια μεταβλητή μπορεί ταυτόχρονα να αντιπροσωπεύσει πολλούς αριθμούς, το γράμμα μπορεί να επιλεχτεί τυχαία κ.λ.π. Οι μεταβλητές όμως είναι βασικό εργαλείο για τις γενικεύσεις, καθώς είναι σύμβολα που παίρνουν τη θέση αριθμών ή πεδίων αριθμών και έχουν διαφορετικές σημασίες ανάλογα με το κατά πόσον χρησιμοποιούνται ως αναπαραστάσεις ποσοτήτων που ποικίλουν ή αλλάζουν, αναπαραστάσεις συγκεκριμένων αγνώστων τιμών ή ως σύμβολα σε μια γενική έκφραση ή τύπο. ¶Η κατανόηση της έννοιας της μεταβλητής είναι θεμελιώδης για την επιτυχία των μαθητών στην Άλγεβρα. ¶Η έννοια αυτή είναι περιπλοκότερη από ότι νομίζουμε και είναι συχνά η αιτία να μπει φραγμός στην ανάπτυξη της αλγεβρικής σκέψης των μαθητών μας (NCTM 1989). ¶
Παραδοσιακά, μια πρώτη σύγκρουση των μαθητών με μια μεταβλητή είναι σε μια εξίσωση, όπου αντιπροσωπεύει έναν άγνωστο αριθμό. ¶Εγχειρίδια που ακολουθούν αυτήν την προσέγγιση εισαγωγής της μεταβλητής, λίγες ευκαιρίες δίνουν στους μαθητές  να ερευνήσουν και να βιώσουν την «κατασκευή» της Άλγεβρας. Πρόσφατες έρευνες έδειξαν ότι πολλοί μαθητές, για να φθάσουν σε σημείο να μπορούν να διαχειρίζονται με νόημα μεταβλητές και συμβολικές εκφράσεις, θα χρειαστεί να αποκτήσουν μεγάλη εμπειρία στην ερμηνεία των σχέσεων που συνδέουν μεγέθη μιας ποικιλίας προβλημάτων από διάφορα πλαίσια. Το πεδίο εστίασης είναι τα πρότυπα, οι συναρτήσεις και η ικανότητα να αναλύουμε καταστάσεις με τη βοήθεια των συμβόλων (χειρισμός συμβολικών αναπαραστάσεων). ¶Τα προγράμματα σπουδών συστήνουν τώρα άτυπες, συγκεκριμένες δραστηριότητες στις οποίες οι μαθητές ερευνούν πρότυπα με σχήματα και αριθμούς, διατυπώνουν λεκτικούς κανόνες για να περιγράψουν αυτά τα σχέδια και στη συνέχεια ψάχνουν τρόπους να γενικεύσουν την κατάσταση που διερευνούν  (Morelli 1992, NCTM 1989). ¶¶
Η  χρήση των συμβόλων στα μαθηματικά και οι γραφικές αναπαραστάσεις μαθηματικών εννοιών και καταστάσεων αντιμετωπίζονταν από τα παραδοσιακά μαθηματικά σαν διαφορετικές γνωστικές ενότητες με μικρή μεταξύ τους σύνδεση. Έτσι οι μαθητές, ακόμη και στο Γυμνάσιο αντιμετωπίζουν δυσκολία στο να συνδέσουν τη «συμβολική γλώσσα» με τις γραφικές αναπαραστάσεις και γενικότερα να τις χρησιμοποιήσουν στα Μαθηματικά (English & Warren, 1998). Συγκεκριμένα οπτικά, ή γεωμετρικά σχήματα, σπάνια προσφέρονται ως ενισχύσεις, ιδιαίτερα κατά τη μελέτη νέων αριθμητικών σχέσεων, παρόλο που η εκμάθηση αφηρημένων κυρίως εννοιών εξαρτάται σε μεγάλο βαθμό από οπτικά ερεθίσματα.

Η προσπάθεια ανάπτυξης της αλγεβρικής σκέψης από τις πρώτες βαθμίδες της εκπαίδευσης, με την εξερεύνηση των προτύπων σε «ρεαλιστικά προβλήματα» και η προσπάθεια κατανόηση των σχέσεων και των λειτουργιών των προτύπων αυτών, οδηγεί σε διαδικασίες «συμβολικής αναπαράστασης» (Κaρut, !995). Στην πορεία αυτή πρέπει να δίνεται ιδιαίτερη έμφαση στις πολλαπλές ανα​παραστάσεις (λεκτικές, συμβολικές, γραφικές) των προτύπων οι οποίες συνδέουν τη μάθηση σε διαφορετικά πλαίσια που βοηθούν τους μαθητές όχι μόνο να αποσαφηνίσουν τις διάφορες μαθηματικές έννοιες αλλά και να τις συνδέσουν μεταξύ τους. Οι πολλαπλές αναπαραστάσεις των προτύπων βοη​θούν ακόμη τους μαθητές να γενικεύσουν, δηλαδή να αντιληφθούν και να συνδέσουν τις συγκεκριμένες έννοιες των δραστηριοτήτων με τις οποίες ασχολήθηκαν με τις αφηρημένες μαθηματικές έννοιες (Ferrini-Mundy, Lappan & Phillips, 1997). Η γενίκευση χρειάζεται μια ορισμένη περι​γραφή με τη χρήση συμβόλων, η οποία δεν συνεπάγεται απαραίτητα τη χρήση των γραμμάτων στη θέση συμβόλων. Τα σύμβολα μπορεί να είναι λεκτικά, εικονικά, γεωμετρικά ή αλγεβρικής φύσης, «η έμφαση πρέπει να δοθεί στην προσπάθεια της γενίκευσης και όχι στα εργαλεία που χρησιμοποιούνται για να την πετύχουν»( βιβλίο εκπαιδευτικού Στ΄ τάξης )
Από την απλή παρατήρηση επαναλαμβανομένων προτύπων στη συνάρτηση 

Τα πρότυπα μπορούμε να τα κατατάξουμε σε δύο μεγάλες κατηγορίες τα επαναλαμβανόμενα και τα αναπτυσσόμενα  (van de Walle, 1994)

Επαναλαμβανόμενα πρότυπα είναι τα είναι τα πρότυπα που βασίζονται στην επανάληψη. Σ’ αυτά συνδυάζονται χωρίς τροποποίηση  ¶διάφορα αντίγραφα ενός αρχικού σχεδίου ή προτύπου.

Τα γεωμετρικά μοτίβα έτσι όπως ορίζονται στο σχολικό βιβλίο της Στ΄ τάξης, είναι επαναλαμβανόμενα πρότυπα 

Τα απλά επαναλαμβανόμενα πρότυπα μπορούν να διερευνηθούν από τα χρόνια του νηπιαγωγείου, χρησιμοποιώντας για το σκοπό αυτό πραγματικά υλικά, όπως χρωματιστά κυβάκια, ξυλάκια, κουμπιά, χάνδρες, κ.τ.λ. Η αναγνώριση και η επέκταση των απλών επαναλαμβανόμενων προτύπων είναι μια σημαντική εργασία για την ανάπτυξη της αλγεβρικής σκέψης.

Αναπτυσσόμενα πρότυπα είναι πρότυπα που εμπεριέχουν μια σταδιακή εξέλιξη βήμα προς βήμα. Τα πρότυπα αυτά δεν είναι άλλα από τις γνωστές μας ακολουθίες, 
Tα αριθμητικά και τα σύνθετα μοτίβα, έτσι όπως ορίζονται στο σχολικό βιβλίο της Στ΄ τάξης, είναι αναπτυσσόμενα πρότυπα.
Τα αριθμητικά πρότυπα Πολλά και ενδιαφέροντα πρότυπα μπορούμε να σχηματίσουμε μόνο με τους αριθμούς
. Ορισμένα από αυτά είναι απλά επαναλαμβανόμενα πρότυπα όπως 1, 2, 1, 2,…, άλλα είναι αναπτυσσόμενα όπως 3, 6, 9,… (οι γνωστές μας ακολουθίες).  Πρότυπα με αριθμούς όπως το τελευταίο, μας είναι γνωστά, δεδομένου ότι είναι μεταξύ των προτύπων που μαθαίνουμε ως νέοι μαθητές. Όταν τα μικρά παιδιά αρχίζουν να μετρούν,¶ μετρούν τους αριθμούς 1-1, έπειτα 2-2, 5-5, και τέλος 10-10.¶ Στην απαρίθμηση των αριθμών υπάρχει μια σειρά, μια τάξη είτε οι αριθμοί μετρούνται προς τα πάνω είτε προς τα κάτω. Αυτά τα αριθμητικά πρότυπα
 δίνουν στα μικρά παιδιά μια φυσική στρατηγική για να καταλάβουν την πρόσθεση.¶ Όταν ο μικρός μαθητής εξετάζει ένα αριθμητικό πρότυπο όπως το 2, 4, 6, ... , αναρωτιέται, ποιον αριθμό πρέπει να προσθέσει για να φτάσει στον επόμενο αριθμό και στον επόμενο και στον επόμενο. ¶ ¶
Καθώς οι μαθητές μεγαλώνουν, η ενασχόληση με τα πρότυπα τους ωθεί από τα αθροίσματα στα γινόμενα
.¶ Όταν ο μικρός μαθητής αναρωτιέται για το ποιος είναι ο 50ος αριθμός στο παραπάνω πρότυπο, ξέρει να πολλαπλασιάζει 2 φορές το 50. 
Παρατηρώντας ένα επαναλαμβανόμενο πρότυπο, το πρώτο που πρέπει να ανακαλύψουν τα παιδιά είναι τον πυρήνα του, το μικρότερο επαναλαμβανόμενο τμήμα του, δηλαδή τον τρόπο που επαναλαμβάνεται. Θεωρούμε ότι οι μαθητές έχουν διερευνήσει ένα επαναλαμβανόμενο πρότυπο όταν, έχουν συνειδητοποιήσει το μήκος του πυρήνα του, γιατί τότε μόνο μπορούν να το επεκτείνουν. 
Σε επόμενη φάση πρέπει να προκληθούν να προσπαθήσουν να προβλέψουν ποιο στοιχείο βρίσκεται σε μια συγκεκριμένη θέση
. Στην πλειονότητα των επαναλαμβανόμενων προτύπων τα στοιχεία τους μπορούν να αριθμούνται με 1, 2, 3, κ.τ.λ. Όταν επιπλέον τους ζητηθεί να προβλέψουν το 100ο ή το 300ο στοιχείο του επαναλαμβανόμενου προτύπου, τότε επειδή δεν μπορούν να ελέγξουν την πρόβλεψή τους, επεκτείνοντας το πρότυπο και βρίσκοντας όλα τα προηγούμενα στοιχεία, θα πρέπει να προσπαθήσουν να βρουν έναν κανόνα
 με τον οποίο θα το προσδιορίσουν. Παρατηρώντας ένα αναπτυσσόμενο πρότυπο πρέπει να ανακαλύψει τη σταθερή και επαναλαμβανόμενη σχέση ανάμεσα σε δύο διαδοχικούς αριθμούς, δηλαδή τον κανόνα που ορίζει τη σχέση αυτή και μας δείχνει πως δημιουργήθηκε η σειρά των αριθμών. Σε αυτή τη διαδικασία το πιο σημαντικό είναι η συλλογιστική που αναπτύσσεται πίσω από κάθε πρόβλεψη. Ο κανόνας μπορεί να διατυπωθεί λεκτικά, στην αρχή, με πολλούς και διαφορετικούς τρόπους.

Από μαθηματική σκοπιά τα παιδιά θα έχουν κάνει ένα πολύ σημαντικό βήμα, όταν διαπιστώσουν ότι δυο πρότυπα που έχουν κατασκευαστεί από διαφορετικά υλικά είναι στην πραγματικότητα ίδια (έχουν δηλαδή την ίδια δομή), γιατί τότε θα  έχουν  επικεντρώσει την προσοχή τους σε σχέσεις, που είναι η ουσία των προτύπων.  ¶Η εργασία με τα αναπτυσσόμενα πρότυπα (αριθμητικά , σύνθετα μοτίβα ) οδηγεί άμεσα στην έννοια της συνάρτησης δηλαδή στην¶ τυπική περιγραφή των σχέσεων μεταξύ διαφορετικών ποσοτήτων και μπορεί να αρχίζει από μικρές ηλικίες.
¶Τα πρότυπα των αριθμών είναι δομικά στοιχεία της μαθηματικής γνώσης αλλά και εκπαιδευτικά υλικά, με βάση τα οποία οι μαθητές κάνουν παρατηρήσεις και ανακαλύπτουν κανονικότητες, που ενισχύουν την ανακάλυψη της κρυμμένης τυπικής μαθηματικής δομής. ¶¶ Βοηθούν τους μαθητές να ανακαλύψουν κανόνες και να κατακτήσουν καλύτερα τις σχέσεις μεταξύ των αριθμών.

Συμπεράσματα

¶στις μικρές τάξειςΣ ΣΣΣτις μικρές τάξεις το Αναλυτικό Πρόγραμμα Σπουδών των Μαθηματικών στηρίζεται στην εμπειρία των μαθητών. Η εμπειρία των μαθητών περιλαμβάνει την αναγνώριση και την επέκταση των προτύπων, την ανάλυση, την περιγραφή και τη δημιουργία τους. Όταν δίνεται ένα πρότυπο, οι μαθητές του Δημοτικού καλούνται να το συνεχίσουν, να συζητήσουν τα χαρακτηριστικά του ή να παραγάγουν ένα πρότυπο από μια απλή κατάσταση.¶στις Στι Σ Στις μεγαλύτερες τάξεις, οι μαθητές μπορούν να αρχίσουν να γενικεύουν τα πρότυπα με λέξεις ή με σύμβολα. ¶Η εμπειρία που αποκτούν οι μαθητές με την ενασχόλησή τους με τα πρότυπα στο Δημοτικό, θέτει στέρεα θεμέλια για τη ανακάλυψη των προτύπων που θα χρησιμοποιηθούν, ως εργαλεία, για να λύνουν προβλήματα. Εάν μπορεί κάποιος όταν εξετάζει συστηματικά συγκεκριμένα παραδείγματα, να «βλέπει» ένα πρότυπο, τότε μπορεί να χρησιμοποιήσει αυτό το πρότυπο για να γενικεύσει  ένα πρόβλημα. 
¶Οι διερευνήσεις των προτύπων επιτρέπουν στους μαθητές να κατασκευάσουν διάφορες έννοιες, να δικαιολογήσουν τις ενέργειές τους, να επικοινωνήσουν με τους συμμαθητές τους για την κατανόησή τους και να κάνουν τις απαραίτητες συνδέσεις με άλλα μαθηματικά θέματα.¶ Η εμπειρία που αποκτούν οι μαθητές διερευνώντας πρότυπα στο Δημοτικό σχολείο θέτει στέρεα θεμέλια για εκείνο το είδος των προτύπων που χρησιμοποιούνται ως εργαλεία για τη λύση προβλημάτων στο Γυμνάσιο. Η εμπειρία αυτή τους βοηθά να συνεχίσουν να ερευνούν πρότυπα και συναρτήσεις, να χρησιμοποιούν ποικίλες αναπαραστάσεις, να μεταφράζουν εικόνες,  διαγράμματα,  πίνακες, γραφικές παραστάσεις, λεκτικές διατυπώσεις και σύμβολα. Τους βοηθά ακόμη να αναπτύξουν την ικανότητα να περνούν από τη μια μορφή αναπαράστασης στην άλλη, με συνέπεια και ακρίβεια χωρίς αντιφάσεις. 
Ας μην λησμονούμε άλλωστε ότι ο πυρήνας του επαγωγικού τρόπου εξαγωγής συμπεράσματος όμως δεν είναι άλλος από την ανακάλυψη της δομής (του προτύπου). Από τη στιγμή που θα αποκαλυφθεί αυτή η κανονικότητα – το πρότυπο, το πέρασμα στη γενίκευση προκύπτει με τρόπο φυσικό και αναγκαίο. Η επαγωγή είναι ευρέως διαδεδομένη μέθοδος συμπερασμού σε όλες τις επιστήμες. Είναι η διαδικασία της ανακάλυψης γενικών νόμων μέσω της παρατήρησης και του συνδυασμού ειδικών περιπτώσεων - παραδειγμάτων. Με αυτή γίνεται μετάβαση από το μερικό στο γενικό. Η επαγωγική συμπερασματολογία είναι πιο κοντά στη "φυσική" λογική του μαθητή παρά ο παραγωγικός συλλογισμός. Αυτό όμως σχεδόν αγνοείται από τα ΑΠΣ των Μαθηματικών, τα οποία ωθούν από πολύ νωρίς το μαθητή στο α​σφυκτικό περιβάλλον του παραγωγικού συλλογισμού, πριν να εί​ναι ώριμος γι' αυτό το άλμα. H μελέτη των προτύπων προσπαθεί να καλύψει αυτό το χάσμα..

Η μέθοδος διδασκαλίας που χρησιμοποιεί τα patterns για να ερευνήσει τις καταστάσεις ενός προβλήματος επιτρέπει στους μαθητές  να σκεφτούν πριν και πέρα από την απάντηση : ¶να «δουν» τα πρότυπα, να τα γενικεύσουν, να τα επεκτείνουν, να τα συνδέσουν και να τα αξιολογήσουν. ¶Με αυτές τις ενέργειες, οι μαθητές ανακαλύπτουν και κατασκευάζουν έννοιες και σχέσεις πέρα από την απάντηση και το αρχικό πρόβλημα .

� Σύμφωνα με το λεξικό Penguin, pattern σημαίνει πρότυπο, υπόδειγμα, τύπος, μοντέλο, σχέδιο, αχνάρι, ξεν πατρόν, δείγμα (υφάσματος κλπ)(νομισμ.)δείγμα που έχει κοπεί προκειμένου να υποβληθεί προς έγκριση, (διακοσμητικόν) σχέδιο, παράσταση, μοτίβο, σχήμα, διάταξη, (δια)σχηματισμός.


Στην εργασία αυτή θα υιοθετήσουμε τον όρο πρότυπο γιατί θεωρούμε ότι αποδίδει ακριβέστερα τον αγγλικό όρο pattern. Στο Αναλυτικό πρόγραμμα του Δημοτικού έχει υιοθετηθεί ο όρος μοτίβο.


 


� Τα μαθηματικά πρότυπα μερικές φορές αντανακλούν οπτικά πρότυπα που το ανθρώπινο μάτι βρίσκει κυρίως αισθητικά. Ένα περίφημο τέτοιο πρότυπο είναι ο λόγος της χρυσής τομής, που τον συναντάμε στη φύση, στο σύμπαν και στα ανθρώπινα δημιουργήματα κυρίως τα καλλιτεχνικά έργα.¶ ¶





� Ένα πρότυπο μετακίνησης είναι η ταλάντωση. ¶





� Η πρώτη συστηματική προσπάθεια να περιγραφούν τα πρότυπα που περιλαμβάνονται στην απόδειξη έγινε από τους αρχαίους Έλληνες και ειδικότερα από τον Αριστοτέλη. ¶Αυτές οι προσπάθειες οδήγησαν στη δημιουργία της αριστοτελικής λογικής. Η ύπαρξη μιας απόδειξης έχει να κάνει με κάποιο αφηρημένο πρότυπο ή μια αφηρημένη δομή που συνδέεται με το επιχείρημα. (Devlin, 1994).





� Το Πρόγραμμα Σπουδών των Μαθηματικών της δεκαετίας του ’50 και του ’60 έδινε έμφαση στη διδασκαλία αφηρημένων μαθηματικών εννοιών ήδη από τα πρώτα χρόνια της εκπαίδευσης των μαθητών. Για παράδειγμα μεταξύ άλλων στο Δημοτικό συγκαταλέγονταν η διδασκαλία  της θεωρίας των συνόλων, τα διάφορα αριθμητικά συστήματα […] Τα «νέα Μαθηματικά» ήταν μια προσπάθεια να κατανοηθούν τυπικές μαθηματικές αρχές και έννοιες όπως δομή, απόδειξη, γενίκευση και αφαίρεση ήδη από τις πρώτες τάξης του Δημοτικού. Στόχος της μαθηματικής εκπαίδευσης ήταν η κατανόηση και όχι απλά ο χειρισμός των συμβόλων καθώς και η ακριβής και ορθή χρήση της μαθηματικής γλώσσας[…]. Η ψυχολογική θεωρία που στήριζε το κίνημα των «νέων μαθηματικών» ήταν η ψυχολογία gestalt. (Ε Κολέζα 2006, σελ 136).





�  Τα προγράμματα σπουδών των μαθηματικών της δεκαετίας του ’70 έδωσαν έμφαση στις βασικές ικανότητες, την ανάγνωση, τη γραφή και  την αριθμητική. Βασικός λόγος γι αυτή τη μεταρρύθμιση ήταν οι διαμαρτυρίες των επιχειρηματιών ότι οι απόφοιτοι της βασικής εκπαίδευσης δεν ήταν επαρκώς προετοιμασμένοι για την απασχόληση και των γονέων για την αφηρημένη φύση των μαθηματικών στο επίπεδο της πρωτοβάθμιας εκπαίδευσης ….(Ε. Κολέζα, 2006, σελ 137-138).





� Η δεκαετία του ’80 άρχισε με τη δήλωση της Επιτροπής του NCTM (Εθνικό Συμβούλιο Διδασκόντων των Μαθηματικών, των ΗΠΑ), στην Ατζέντα Δράσης (NCTM 1980), ότι "Τα σχολικά μαθηματικά πρέπει να εστιάζουν στην επίλυση προβλήματος".Tο 1991 προωθώντας παρόμοια θέση συνέστητε «οι δάσκαλοι των μαθηματικών πρέπει να χρησιμοποιούν εναλλακτικές μορφές διδασκαλίας ώστε οι μαθητές τους να οικοδομούν εκείνο το σύνολο της μαθηματικής γνώσης που θα τους επιτρέπει να διατυπώνουν, να κατασκευάζουν να ερευνούν, να επιλύουν και να δικαιολογούν μαθηματικά προβλήματα και έννοιες…» (NCTM 1991).





� Η έννοια του problem solving δεν είναι δημιούργημα της δεκαετίας του ’80 καθώς είχε μια σημαντική κληρονομιά που ξεκινούσε από το βιβλίο του  Polya «Πως να το λύσω » (1954).  Είναι όμως για τη δεκαετία αυτή μια νέα κίνηση.





� «Εάν η μάθηση των Μαθηματικών έχει κάποια σχέση με την ανακάλυψη των Μαθηματικών, πρέπει να δοθεί κάποια ευκαιρία στο μαθητή να ασχοληθεί με τα προβλήματα στα πλαίσια των οποίων αρχικά θα διατυπώσει κάποιες υποθέσεις και στη συνέχεια θα αποδείξει κάποιο  μαθηματικό γεγονός σε ένα κατάλληλο επίπεδο» (G. Polya, 1991).





�  Ο Pοpper υποστήριξε ότι η ανάπτυξη της επιστημονικής γνώσης αρχίζει με ένα πρόβλημα, κατόπιν ακολουθεί μια δοκιμαστική λύση, μια υπόθεση, μια κριτική και μια διόρθωση των λαθών.(Popper, 1959)





� Ο Lakatos είχε δώσει έμφαση στο πρόβλημα και θεωρούσε ότι ξεκινώντας από ένα πρόβλημα ή μια εικασία, ταυτόχρονα υπήρχε και η αναζήτηση για αποδείξεις και αντιπαραδείγματα .(Lakatos, 1996 )





� Από το 1996 συντελέστηκαν σημαντικές αναμορφώσεις στη μαθηματική εκπαίδευση και στη χώρα μας. Εκπονήθηκε το Ενιαίο Πλαίσιο Προγραμμάτων Σπουδών (Ε.Π.Π.Σ) και συντάχθηκαν Αναλυτικά Προγράμματα Σπουδών (Π.Σ) των Μαθηματικών για την εννιάχρονη υποχρεωτική εκπαίδευση και την Ευκλείδεια Γεωμετρία του Λυκείου. Με βάση τα προγράμματα αυτά γράφηκε η Ευκλείδεια Γεωμετρία του Λυκείου (περισσότερα για Ε.Π.Π.Σ στον Ευκλείδης Γ, τεύχη 48-49-50-51, τόμοι 14-15, 1997-1998). Το 2003 δημοσιεύθηκε το Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ) και τα νέα Αναλυτικά Προγράμματα Σπουδών των Μαθηματικών, με βάση τα οποία γράφτηκαν τα διδακτικά βιβλία της εννιάχρονης υποχρεωτικής εκπαίδευσης που διδάσκονται πλέον στα σχολεία μας 





� Το ΝCTM ιδρύθηκε το 1959 και καθοδηγεί μέσω των διαφόρων περιοδικών του εκδόσεων για τους εκπαιδευτικούς, των εθνικών και διεθνών συνεδρίων και των ποικίλων εκδόσεών του.





� � HYPERLINK "http://standards.nctm.org/document/appendix/numb.htm" �NCTM Standards (1998):�Τα εκπαιδευτικά προγράμματα των μαθηματικών πρέπει να δώσουν προσοχή στα πρότυπα, στις συναρτήσεις, τα σύμβολα και τα μοντέλα έτσι ώστε όλοι οι μαθητές να :


καταλάβουν τους διάφορους τύπους προτύπων και συναρτησιακών σχέσεων. ¶ 


χρησιμοποιούν συμβολικές μορφές για να αναπαραστήσουν και να αναλύσουν μαθηματικές καταστάσεις και δομές. ¶ 


χρησιμοποιούν μαθηματικά μοντέλα και να αναλύουν την αλλαγή σε πραγματικά και αφηρημένα πλαίσια. ¶


� Τα Μαθηματικά είναι η επιστήμη των προτύπων και της τάξης. Αυτή τη εκπληκτικά απλή περιγραφή των Μαθηματικών διατυπώνεται στο κείμενο του NCTM Everybody Counts (MSEB, 1989 βλ. επίσης και Shoenfeld, 1992). Ο ορισμός αυτό αποτελεί πρόκληση για την δημοφιλή κοινωνικά άποψη ότι στα μαθηματικά κυριαρχούν οι υπολογισμοί και οι αναιτιολόγητοι κανόνες.





� Υπάρχουν πολλά πρότυπα αριθμών, όπως τα πρότυπα των περιττών, των άρτιων αριθμών, των πρώτων ή σύνθετων, των τέλειων τετραγώνων, αυτών που ικανοποιούν διάφορες εξισώσεις κ.ά. 


Η μελέτη των προτύπων των φυσικών αριθμών είναι άλλωστε το αντικείμενο της Θεωρίας αριθμών.





� Στο αναλυτικό πρόγραμμα της Β΄ τάξης του Δημοτικού στην ενότητα μοτίβα μια από τις προτεινόμενες ενδεικτικές δραστηριότητες είναι ο «Σχηματισμός αριθμητικών μοτίβων ανεβαίνοντας ή κατεβαίνοντας 2-2, 3-3, 5-5, και 10-10 μέχρι το 100 ».





� Στο αναλυτικό πρόγραμμα της Γ΄ τάξης του Δημοτικού ένας από τους στόχος της ενότητας μοτίβα είναι να μπορούν οι μαθητές να διπλασιάζουν φυσικούς αριθμούς και να προβλέπουν τους επόμενους όρους στη σειρά».





� Στο αναλυτικό πρόγραμμα της Δ΄ τάξης του Δημοτικού ένας από τους  στόχους της ενότητας μοτίβα είναι να μπορούν οι μαθητές να τριπλασιάζουν (τετραπλασιάζουν κλπ) φυσικούς αριθμούς και να προβλέπουν τους επόμενους όρους μιας τέτοιας αριθμητικής ακολουθίας.





� Στο αναλυτικό πρόγραμμα της ΣΤ΄ τάξης του Δημοτικού στόχοι της ενότητας μοτίβα είναι :


Να μπορούν (οι μαθητές) να αναγνωρίσουν, να περιγράψουν και να επεκτείνουν αριθμητικά και γεωμετρικά μοτίβα. 


Να μπορούν να διατυπώσουν έναν κανόνα για κάποιο απλό αριθμητικό ή γεωμετρικό μοτίβο.





PAGE  
9

